Xornalismo na Escola “la Caixa” imparte un obradoiro este xoves...
A quinta edición de ‘Xornalismo na Escola “la Caixa”’, o programa didáctico sobre os medios de comunicación que desenvolven o Colexio Profesional de Xornalistas de Galicia e a Obra Social ´la Caixa`, chega este xoves 13 de febreiro á Coruña para mostrar o xornalismo desde outro punto de vista.
O IES Ramón Menéndez Pidal - Zalaeta acollerá un obradoiro de ‘Xornalismo na Escola “la Caixa”’, impartido polo xornalista Manuel González Sánchez-Guisande, que se desenvolverá entre as 11:20 e as 13:00 horas.
O alumnado do IES Ramón Menéndez Pidal - Zalaeta terá a oportunidade de participar este xoves nunha actividade que ten por obxecto familiarizar á mocidade galega co funcionamento dos medios de comunicación, para que os escolares coñezan aspectos como o papel que desempeñan os profesionais do xornalismo e que valoren a importancia de contrastar as informacións. Será un taller dinámico no que tamén se pretende fomentar na xente nova o espírito crítico e contribuír a que sexan conscientes dos riscos e as oportunidades que lles ofrecen as novas tecnoloxías de información e a comunicación.